Karksi-Nuia 16. detsember 2021 nr

**Sihtasutusele Abja Haigla antud laenu**

**tagastamistähtaja pikendamine**

Mulgi Vallavolikogu 8. mai 2019. a otsusega nr 95 „Loa andmine laenu andmiseks“ andis volikogu vallavalitsusele loa anda Sihtasutusele Abja Haigla intressivaba laenu rahavoogude juhtimiseks summas kuni 60 000 eurot tagastamistähtajaga 31.12.2019.

22. jaanuari 2020. a otsusega nr 118 muutis vallavolikogu laenu tagastamistähtaega 31. detsembrini 2023. a (maksepuhkus 2019–2021, tagasimaksed 2022–2023).

29. novembril 2021. a esitas SA Abja Haigla juhatuse liige Kairit Luisk Mulgi Vallavolikogule taotluse pikendada laenu tagasimakse arvestusperioodi neljale aastale, tagastamistähtajaga 31. detsember 2025. a seoses koroonaolukorrast tingitud ebaselgete ja juhtimatute rahavoogudega.

Sihtasutus Abja Haigla soovib säilitada hoolealustele head elu- ja olmetingimused ning hoida ära ennetavalt personaliliikumisi, säilitades vahendeid konkurentsivõimeliste töötaude maksmiseks ning investeeringuteks ravi- ja hooldustingimuste parandamiseks.

Tulenevalt eeltoodust ja aluseks võttes kohaliku omavalitsuse korralduse seaduse § 22 lõike 1 punkti 81

**Mulgi Vallavolikogu o t s u s t a b:**

1. Pikendada Sihtasutusele Abja Haigla antud intressivaba laenu summas 60 000 (kuuskümmend tuhat) eurot tagasimaksmise arvestusperioodi neljale aastale tagastamistähtajaga 31. detsember 2025. a vastavalt laenu tagasimaksegraafikule (lisatud).
2. Vallavanemal Imre Jugomäel sõlmida laenulepingu lisa.
3. Otsus jõustub teatavakstegemisest.
4. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees